‘Geen verhogings vir van Absa se direkteure’ | Netwerk24
Covid-19 ‘bedekte seën’ vir Froome
Vir die Britse fietsryer Chris Froome was die uitstel van vanjaar se Tour de France weens die Covid-19-pandemie soos die spreekwoordelike manna uit die hemel.
Rugby dalk nog ’n tree nader aan afskop
Suid-Afrika se agt franchises kan dié week nog ’n treetjie nader aan die afskop van die Curriebeker-rugbyreeks wees.
‘Geen verhogings vir van Absa se direkteure’
Deur Elvira Wood 21 Mei 2020 16:11
Wendy Lucas-Bull, voorsitter van Absa.Foto: Argief
Nie-uitvoerende direkteure van Absa Bank kan vanjaar geen salarisverhoging kry nie.
Dit is as aandeelhouers op die algemene jaarvergadering op 4 Junie ten gunste van ’n nuwe resolusie oor dié salarisse stem.
Absa het voorheen voorgestel dat die direksielede ’n salarisverhoging van 4,5% kry, maar stel nou 0% voor.
Daar is lank reeds ongelukkigheid onder aandeelhouers oor die groot salarisse wat die bank se grootbase kry.
In Junie 2019 het 31,43% van die aandeelhouers teen die bank se vergoedingsverslag gestem op sy algemene jaarvergadering in Johannesburg.
Absa sê die voorstel van ’n 0%-verhoging is omdat dit nie gepas of verantwoordelik is om nou, te midde van die Covid-19-pandemie, salarisverhogings toe te staan nie.
Dit beteken egter nie dat die nie-uitvoerende direkteure van brood en water sal moet leef nie.
Wendy Lucas-Bull, Absa se voorsitter, sal sonder ’n verhoging steeds ’n salaris van R6,5 miljoen vir die jaar van 1 Junie 2020 tot 31 Mei 2021 verdien.
Ander direksielede sal salarisse van R585 867 per jaar verdien.
Lede wat op komitees dien, word per vergadering betaal. Hulle ontvang tussen R23 429 en R37 775 per vergadering.
Meer oor: Absa | Banke | Covid-19 | Salarisse
Oor dié bank kla mense die meeste
Bankbaas verdien R72 m. in 1 jaar
Banke beplan geen afleggings – vir nou
DAG 130: Psigiatriese afwykings meer in dié wat van Covid-19 herstel